ร้านอาหารญี่ปุ่น ZEN สาขาพาซิโอ้กาญจนาภิเษก ตั้งอยู่ตรงหัวมุมทางเข้าตรงกลางเลยค่ะ เดินเข้ามาก็จะเห็นร้านอยู่ทางด้านซ้ายมือฝั่งตรงข้าม ร้านค่อนข้างใหญ่โต หาไม่ยากค่ะ 

ตอนนี้มีโปรโมชั่นอาหารมือกลางวัน - เย็น เริ่มเวลา 10.00 - 17.30 น. เฉพาะวันจันทร์ถึงศุกร์ 
ในราคาเริ่มต้นที่ 159+++ มีด้วยกัน 3 เมนู คือ ชุดหมูชุบเกล็ดขนมปังทอด ชุดไก่ยางซีอิ้ว และปลาแซลมอนยำไทย
ส่วนราคา 259+++ มี 2 เมนูให้เลือกระหว่างซูชิปลาแซลมอน และชุดปลาแซลมอนย่างซีอิ้ว

ของทานเล่น เลือกทานปลาแซลมอนยำไทย รสชาติไม่จัดจ้านเข้ากันกับปลาแซลมอนดีค่ะ หั่นปลาเป็นชิ้นสี่เหลี่ยมลูกเต๋าไม่เล็กไม่ใหญ่ ผักสลัดสดกรอบอร่อยทานเล่นๆ เพลินดีค่ะ

เมนูหลักเลือกเป็น 
- ชุดหมูชุบเกล็ดขนมปังทอด ในเซตจะมีข้าว 1 ถ้วย ซุป 1 ถ้วย กิมจิและเครื่องเคียง และหมูที่ทอดได้กรอบมากไม่อมน้ำมันดีค่ะ เนื้อหมูนุ่มมากไม่มันเลี่ยน ทานคู่กับซอส 2 ชนิด สีดำออกหวานเค็มนิดๆ คล้ายซอสเทอริยากิ อร่อยดีค่ะ ส่วนซอสสีน้ำตาลออกหวานมันได้รสชาติงาเล็กน้อย ออกมันและเลี่ยนไปสักนิด

- ชุดซูชิหน้าปลาแซลมอน ในเซตจะมีซุป 1 ถ้วย กิมจิและเครืองเคียง มาเสริฟแบบมีปลาแซลมอนโปะบนข้าว 5 คำ ข้าวเยอะไปหน่อย เนื้อปลาแซลมอนหวานและหนึบๆ ดีค่ะ ทานคู่กับโชยุผสมวาซาบิอร่อยมากมาก และเสริฟแบบข้าวหน้าปลาแซลมอนสอดไส้ด้านนอกโรยด้วยไข่กุ้ง อร่อยฟินไม่แพ้กันเลยค่ะ แบบหลังข้าวจะน้อยแต่ปลาก็น้อยตามไปด้วยค่ะ 

-น้ำเปล่าขวดละ 25+++ บาท ค่าอาหารยังไม่รวมค่าบริการ 10% และภาษีมูลค่าเพิ่มอีก 7% 
